**Personvernerklæring**

Denne personvernerklæringen beskriver hvordan virksomheten Psykologlenja AS samler inn og behandler personopplysninger.

Fra 25. mai 2018 gjelder den nye og omfattende persondatalovgivningen (GDPR) i hele Europa.

Når du bruker nettsiden min og/eller er i kontakt med meg, vil jeg behandle personopplysninger om deg. Nedenfor finner du informasjon om personopplysninger som samles inn, hvorfor dette gjøres, og dine rettigheter knyttet til behandlingen av disse. Informasjonssikkerhet og personvern er høyt prioritert, og er underlagt reglene i personopplysningsloven og regler om konfidensialitet og informasjonssikkerhet.

Behandlingsansvarlig for personopplysningene som behandles, er psykolog Lenja Vivian Pedersen. Virksomhetens fulle navn og adresse er:

Psykologlenja AS, Stoaveien 9, 4848 Arendal Org.nr 930752959.

**Hvorfor samles inn personopplysninger og hva slags informasjon gjelder det?**

Jeg samler inn og bruker dine personopplysninger til ulike formål, avhengig av hvem du er og hvordan jeg kommer i kontakt med deg. Personopplysninger blir samlet inn til formålene angitt her: a) Besvare henvendelser fra deg. Navn, telefonnummer, e-postadresse og eventuelle personopplysninger som måtte følge av henvendelsen og som er nødvendig å oppbevare for at jeg skal kunne bistå deg. Behandlingen av personopplysninger skjer på grunnlag av avtale med deg som tar kontakt.

Jeg som behandlingsansvarlig benytter e-post og telefon som en del av det daglige arbeidet, og har det daglige ansvaret for behandlingen av personopplysninger i denne sammenheng.

Relevante opplysninger som fremkommer av telefonsamtaler og e-postutveksling lagres ikke med mindre det er igangsatt helsehjelp, der jeg plikter å opprette journal jfr. Helsepersonelloven og forskrift av pasientjournal.

Opplysninger deles aldri med tredjepart (med mindre samtykke fra deg er gitt). Sensitive personopplysninger skal ikke sendes med e-post. Jeg gjør oppmerksom på at vanlig e-post er ukryptert, og oppfordrer deg derfor til å ikke sende taushetsbelagte, sensitive eller andre fortrolige opplysninger via e-post. Telefonsamtaler (telefonnummer fra og til, samt tidspunkt for samtalen) logges ikke. Det gjøres ingen øvrig systematisk registrering av telefonsamtaler hvor innringer kan identifiseres.

Nettstedet mitt www.psykologlenja.no benytter ikke informasjonskapsler (cookies).

**Rettslig grunnlag for behandling av personopplysninger**

Som rettslig grunnlag for virksomhetens behandling av personopplysninger legges til grunn GDPR art. 9 nr. 2, bokstav h: Registeringen er nødvendig i forbindelse med yting av helsetjenester.

**Utlevering av personopplysninger til andre**

Jeg har taushetsplikt gir ikke personopplysningene dine videre til andre med mindre det foreligger et lovlig grunnlag for slik utlevering. Eksempler på slikt grunnlag vil typisk være en avtale med deg, eller et lovgrunnlag som pålegger meg å gi ut informasjonen.

Jeg bruker databehandlere til å samle inn, lagre eller på annen måte behandle personopplysninger på mine vegne. I slike tilfeller har jeg inngått avtaler med databehandler for å ivareta informasjonssikkerheten i alle ledd av behandlingen av personopplysningene. Jeg benytter meg av følgende databehandlere:

• Easypractice AS (journalsystem) • Psykologjournalen.no (journalsystem) • Ledigpsykolog.no (klientformidling) • Fiken AS (regnskapsføring) • Folio (økonomistyring) • Zettle by Paypal og Vipps AS (betalingsløsning)

**Lagringstid**

Jeg lagrer dine personopplysninger så lenge det er nødvendig for det formål personopplysningene ble samlet inn for. E-post og SMS slettes innen seks måneder etter at formål med lagring har opphørt. For øvrig følges helselovgivningens til enhver tid gjeldende regler om sletting.

**Dine rettigheter når jeg behandler personopplysninger om deg**

Du har rett til å kreve innsyn, retting eller sletting av personopplysningene jeg behandler om deg. Du kan lese mer om innholdet i disse rettighetene (jfr. Personopplysningsloven) på Datatilsynets nettside. Rett til innsyn i journal reguleres også av pasient-og brukerrettighetsloven. For å ta i bruk dine rettigheter i denne forbindelse, må du ta kontakt med meg. Jeg vil svare på din henvendelse så fort som mulig, og senest innen 30 dager.